Tønsbergregionen

Tønsbergregionen er en byregion og et distrikt i Vestfold og Telemark fylke, og er fylkets største byregion etter folketall, lokalisert omkring byen Tønsberg. Regionen har en befolkning på 132 936 innbyggere per 1. januar 2020. 

Regionen har til sammen en størrelse på 933 km² og 135 073 innbyggere (1. januar 2020). Tettstedet Tønsberg (52 419 innbyggere) er motoren i regionen. De fire byene i distriktet er Holmestrand, Horten, Tønsberg og Åsgårdstrand.   

Området omgir blant annet Nøtterøy og Tjøme og store deler av Ytre Vestfold, og omfatter i tillegg de mindre landskapene Sem og Ramnes.   

Regionen er folkerik og regnes vanligvis til å bestå av kommunene:   

 Færder
 Holmestrand
 Horten
 Tønsberg

Distrikt, regionråd og byregion 

Tønsbergregionen er et begrep som omfatter forskjellige regionale enheter som defineres på forskjellige måter.

Distriktet

Tønsbergregionen er et distrikt som tar utgangspunkt i Jarlsberg fogderi som var en videreutvikling av Jarlsberg Grevskap når grevskapet ble avviklet i 1821. Distriktet består av følgende kommuner:

 Færder
 Holmestrand
 Horten
 Tønsberg
 Andebu (tidligere kommune)
 Stokke (tidligere kommune)
Regionrådet og næringsregionen

Tønsbergregionen, kjent som Regionrådet for Vestfoldkommuner, er både en næringsregion og et regionråd som omfatter følgende kommuner:

 Færder
 Holmestrand
 Horten
 Tønsberg

Byregion

Tønsbergregionen som byregion ble definert av regjeringen i storbymeldingen til Stortinget (2002–2003). I meldingen til Stortinget ble Norge delt inn i èn storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående. Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon. 

Byregionen er en de tre byregionene i Vestfold og ble definert med bykommunen Tønsberg som senter og med et utvalg omlandskommuner rundt. I storbymeldingen besto byregionen av kommunene: Andebu, Horten, Nøtterøy, Re, Stokke, Tjøme og Tønsberg. I dag så regnes de følgende kommunene som en del av byregionen:

 Færder
 Horten
 Tønsberg
 Ettersom man følger kommunestrukturen i byregionen definert i storbymeldingen så er de tidligere kommunene Andebu og Stokke en del av Tønsbergregionen. Disse to kommunene ble innlemmet i Sandefjord i forbindelse med kommunereformen (2014 - 2020) og kan dermed regnes som en del av Larvik/Sandefjordregionen. Den tidligere definisjonen på byregionen har blitt litt upresis ettersom kommunene ble innlemmet i en bykommune i en annen byregionen. Holmestrand inngår i byregionen til Drammen.

 I storbymeldingen var Andebu og Stokke regnet med i Tønsbergregionen. Disse to kommunene ble slått sammen med Sandefjord 1. januar 2017 men er medregnet i innbyggertallene i tabellen over.

Kommunestruktur 
Tønsbergregionen er inndelt i 4 kommuner per 1. januar 2020:

Se også 
 Byregioner i Norge
 Region
 Næringsregion
 Liste over norske byer
 Liste over norske byer regnet etter grunnleggelse
 Liste over Norges største tettsteder

Referanser

Tønsberg
Vestfold og Telemarks geografi
Byregioner i Norge